|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| Chránený areál (CHA) Horný tok Výravy je vymedzený na vodnom toku Výrava v úseku od 13,70 riečneho kilometra (rkm) po 18,00 rkm. Vyhlásením CHA Horný tok Výravy sa predpokladá dlhodobý pozitívny vplyv na prírodné hodnoty, ktoré sú predmetom ochrany. Ide o prioritný biotop európskeho významu Ls 1.3 Jaseňovo-jelšové podhorské lužné lesy (\* 91E0) a biotopy štyroch druhov živočíchov európskeho významu kunka žltobruchá (*Bombina variegata*), bobor vodný/bobor eurázijský (*Castor fiber*), kobylka Štysova (*Isophya stysi*) a vydra riečna (*Lutra lutra*).  Jaseňovo-jelšové podhorské lužné lesy sú závislé od pravidelných záplav povrchovou, prípadne podzemnou vodou. V dôsledku regulácií vodných tokov a vysušovaniu krajiny dochádza k úbytku tohto biotopu v rámci celého biogeografického regiónu. Reliéf terénu v okolí toku, ako aj pokus o prehradenie vodného toku Výrava opustenou vodnou nádržou Zbojné, vytvorili vhodné podmienky pre vznik lokality s najväčším lužným biotopom v povodí rieky Výrava. Na tento biotop sú naviazané aj ostatné predmety ochrany, predovšetkým bobor vodný, ktorý sa v území stabilne vyskytuje od roku 2002. Jedná sa o najväčšie a najvýznamnejšie „bobrovisko“ na rieke Výrava, z ktorého sa bobor rozšíril aj do okolitých území.  Vyhlásením CHA Horný tok Výravy budú pozitívne ovplyvnené aj ďalšie zložky životného prostredia napr. pôda, voda a ovzdušie.  Hodnotenie vplyvov na jednotlivé zložky životného prostredia:   1. **Organizmy - biota**  |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Horný tok Výravy, vodný tok Výrava | | *celkové hodnotenie environmentálnej významnosti vplyvu* | veľmi významný, priaznivý |   Vyhlásením CHA Horný tok Výrava bude v súlade s požiadavkami Európskej komisie zabezpečená právna ochrana územia, čím budú vytvorené podmienky pre zachovanie, resp. obnovenie priaznivého stavu biotopov európskeho významu a priaznivého stavu druhov živočíchov európskeho významu, ktoré tvoria predmet ochrany CHA Horný tok Výravy. Opatrenia sú prioritne zamerané na ochranu biotopov a na ochranu biotopov druhov živočíchov, ktoré sú predmetom ochrany územia, ale výsledným efektom bude aj zachovanie alebo zlepšenie stavu ďalších biotopov a druhov živých organizmov vrátane biotopov a druhov európskeho a národného významu, ktoré sa v území vyskytujú.   1. **Voda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Horný tok Výravy, vodný tok Výrava | | *celkové hodnotenie environmentálnej významnosti vplyvu* | málo významný, priaznivý |   CHA Horný tok Výravy je vymedzený na vodnom toku Výrava v úseku od 13,70 rkm po 18,00 rkm. Predmetom ochrany CHA Horný tok Výravy je prioritný biotop európskeho významu a druhy živočíchov európskeho významu, ktoré sú priamo naviazané na vodné prostredie. Vyhlásením CHA Horný tok Výravy bude zabezpečená právna ochrana časti vodného toku Výrava, čo môže prispieť k dosiahnutiu dobrého stavu vodného toku Výrava.   1. **Horniny a pôda**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Horný tok Výravy, vodný tok Výrava | | *celkové hodnotenie environmentálnej významnosti vplyvu* | málo významný, priaznivý |   Predkladaný materiál sa nezaoberá problematikou ochrany hornín a pôdy, ale zlepšenie a udržanie priaznivého stavu predmetov ochrany CHA Horný tok Výravy pozitívne ovplyvní všetky zložky okolitého ekosystému vrátane pôd.   1. **Ovzdušie**  |  |  | | --- | --- | | *typ vplyvu* | pozitívny, s nepriamym environmentálnym dopadom, trvalý | | *veľkosť vplyvu* | malý | | *rozsah vplyvu* | CHA Horný tok Výravy, vodný tok Výrava | | *celkové hodnotenie environmentálnej významnosti vplyvu* | málo významný, priaznivý |   Cieľom predkladaného materiálu nie je ochrana ovzdušia, ale zlepšenie a udržanie priaznivého stavu predmetov ochrany CHA Horný tok Výravy pozitívne ovplyvní všetky aj ďalšie zložky okolitého ekosystému vrátane ovzdušia. |
| **5.2 Bude mať predkladaný materiál vplyv na chránené územia a ak áno, aký?** |
| Schválením nariadenia vlády, ktorým sa vyhlasuje chránený areál Horný tok Výravy, vznikne nové chránené územie – CHA Horný tok Výravy. CHA Horný tok Výravy sa nachádza v Chránenom vtáčom území SKCHVU011 Laborecká vrchovina.   |  |  | | --- | --- | | *typ vplyvu* | pozitívny, s priamym environmentálnym dopadom, trvalý | | *veľkosť vplyvu* | veľký | | *rozsah vplyvu* | CHA Horný tok Výravy, CHVÚ Laborecká vrchovina | | *celkové hodnotenie environmentálnej významnosti vplyvu* | veľmi významný, priaznivý | |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| Áno. CHA Horný tok Výravy je zároveň územím európskeho významu. Vyhlásením CHA Horný tok Výravy sa vytvára predpoklad pre zlepšenie a následné zachovanie lokálnej biodiverzity a spolu s ďalšími územiami navrhnutými do sústavy Natura 2000 vytvárajú podmienky pre naplnenie jej hlavného cieľa, ktorým je zachovanie prírodného dedičstva, významného nielen pre územia Slovenska, ale pre Európsku úniu ako celok. |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| Opatrenia na zmiernenie negatívneho vplyvu na životné prostredie nie sú potrebné, keďže predkladaný materiál navrhuje činnosti iba s pozitívnym vplyvom na životné prostredie. |